钦定古今图书集成/明伦汇编/氏族典/第430卷 > 赵汝能
## 钦定古今图书集成/明伦汇编/氏族典/第430卷 > 赵汝能

按《万姓统谱》：汝能字公举。登绍兴进士第，泉州录参，
当涂纠曹，改秩知泰之海陵。岁饥，民啸聚为乱，人情
汹汹。汝能罪其魁，馀不究，民始定业。又画计赈之，民
赖活者甚多。诸司多以滞讼委之，剖析简明，号称平
允。兴学校，增养生徒，士风翕然丕变。为文清醇有体，
自号“云谷道人。”